Negros

Ang Negros ay isang pulo sa Pilipinas na matatagpuan sa kanlurang bahagi ng Kabisayaan. Ikatlong pinakamalaking pulo sa Pilipinas ang Negros na may sukat na 13,328 kilometro kuwadrado (5,146 mi kuw). Tinatawag na mga Negrenses ang mga naninirahan dito. Heograpiya Nahahati ang pulo ng Negros sa dalawang lalawigan: ang Negros Oriental at Negros Occidental, na bahagi ng Rehiyon ng Pulo ng Negros. Sinusundan ng pagkakahating ito ang bulubundukin sa gitna ng pulo, na humahati rin sa dalawang pangkat etno-lingwistiko. Ang kanlurang bahagi (Occidental) ay Mga Ilonggo o mga Negrenseng nagsasalita ng Hiligaynon, at ang silangang bahagi (Oriental) ay tirahan ng mga Negrenseng nagsasalita ng Cebuano. Kilala ang pulo ng Negros bilang pangunahing prodyuser ng asukal. Maraming mga pagawaan ng tubo sa mga pook agrikultural ng pulo. Nakakagawa rin ang pulo ng mga bulak. Ang Bulkang Kanlaon sa hilagang bahagi ng pulo ay isa sa pinaaktibong bulkan sa Pilipinas. Ito rin ang pinakamataas na bahagi ng lupa sa pulo at sa Kabisayaan. Mga sanggunian Mga kawing na panlabas Opisyal na Websayt ng Pamahalaang Panlalawigan ng Negros Oriental Opisyal na Websayt ng Pamahalaang Panlalawigan ng Negros Occidental.